En aquest apartat, hi trobareu una llista de recursos útils que us facilitaran el desenvolupament de la vostra feina diària i us permetran oferir una atenció de qualitat a la persona que teniu al vostre càrrec.
El Departament de Benestar Social i Família ofereix serveis d'atenció, orientació, assessorament i formació als cuidadors informals.
Publicació del Departament de Benestar Social i Família, elaborada per un equip de professionals de la Creu Roja, que té com objectiu donar suport a les famílies en la seva tasca de cuidadores.
Conté indicacions pràctiques per formar-se en l'experiència de cura de la persona atesa i per aprendre a cuidar-se un mateix.
Consells de l'Institut Català de la Salut (ICS) per als cuidadors informals de persones immobilitzades i enllitades.
Inclou recomanacions sobre diferents aspectes de l'atenció a la persona amb dependència, com ara la respiració, la mobilitat, la comunicació amb ella i el respecte als seus valors i creences.
Espai virtual de la Fundació Pere Tarrés que té com a objectiu reconèixer i facilitar la tasca dels cuidadors informals i fomentar l'intercanvi d'experiències.
Ofereix informació d'actualitat, xerrades virtuals en directe, consells per a l'autocura i recomanacions per a la millora de la qualitat de vida de les persones amb dependència.
Portal de la Creu Roja que posa a l'abast de les persones cuidadores tot un ventall de recursos de suport a l'experiència de cura, com ara guies i altres publicacions, enllaços d'interès o vídeos.
Web d'ajuda a les persones cuidadores que inclou un ampli ventall de recursos útils, com ara consells per a l'autocura i la cura de les persones amb dependència, vídeos demostratius, guies, un cercador de recursos públics i una llista de preguntes freqüents.
Són espais de trobada de persones cuidadores no professionals per a l'intercanvi d'experiències i coneixements, així com per proporcionar-se suport emocional.
Els grups, que poden incloure entre setze i vint persones, disposen de l'ajuda d'un psicòleg.
Es fan deu sessions, d'una durada d'hora i mitja cadascuna, que es porten a terme en espais municipals.
Bloc d'un grup obert de persones cuidadores no professionals d'un familiar amb dependència de Barcelona per a l'intercanvi d'emocions i experiències.
Es tracta d'un espai lúdic, de relació, reflexió i aprenentatge.
Aplicació per a dispositius mòbils adreçada als cuidadors no professionals.
Inclou consells per a l'autocura i per cobrir les necessitats de la persona amb dependència en format audiovisual, així com vídeos de testimonis de persones que es troben en la mateixa situació.
També ofereix informació sobre serveis i prestacions, i sobre el procés que cal fer per sol·licitar-los i tramitar-los.
Informació sobre el procés judicial que es pot plantejar quan la manca de capacitat impedeix que la persona tingui cura d'ella mateixa i dels seus béns, i sobre les conseqüències que genera.
Informació detallada sobre el procés de reconeixement de la situació de la dependència, que gestiona el Departament de Benestar Social i Família i que esdevé un requisit bàsic per accedir a les prestacions econòmiques i de serveis socials reconegudes per la Llei de la dependència.
Catàleg de serveis que el Departament de Benestar Social i Família ofereix a totes aquelles persones que hagin obtingut el reconeixement oficial de la situació de dependència.
El Departament de Benestar Social i Família ofereix una compensació econòmica per als cuidadors informals, que han d'incorporar-se a programes de formació, informació i descans.
Catàleg de prestacions econòmiques i de serveis socials que el Departament de Benestar Social i Família posa a disposició dels infants menors de tres anys amb dependència i les seves famílies.
Descripció dels recursos que ofereix el Departament de Benestar Social i Família per a la millora de l'accessibilitat i la promoció de l'autonomia personal, com la targeta d'aparcament i el servei de transport adaptat per a persones amb mobilitat reduïda, o els ajuts econòmics necessaris per al desenvolupament de l'autonomia de les persones amb discapacitat física, psíquica o sensorial.